David Thomson (1941)

**Deividas Tomsonas** (, 1941 m. vasario 18 d. Londonas, Anglija, Jungtinė Karalystė) – britų kino kritikas ir rašytojas.

## Biografija
Baigęs Daličo koledžą, D. Tomsonas studijavo Londono kino technikos mokykloje. 1964–1971 m. dirbo leidykloje „Penguin Books“. 1971–1981 m. įvairiuose Anglijos ir JAV koledžuose ėjo kino studijų profesoriaus pareigas.

Nuo 1981 m. dirba laisvai samdomu autoriumi ir kino kritiku įvairiuose Anglijos ir Amerikos laikraščiuose (įskaitant „The Guardian“, „The Independent on Sunday“, „New York Times“) ir kino žurnaluose (pavyzdžiui, „Sight & Sound“, „American Film“, „Film Comment“). Be to, laikinai buvo žurnalo „Journal of Gastronomy“ („Gastronomijos žurnalas)“ redaktoriumi. D. Tomsonas, didelis sporto mėgėjas, retkarčiais rašo ir apie sportą. Nuo 1977 m. gyvena San Fransiske.

2010 m. D. Tomsonas kuravo 60-ojo Tarptautinio Berlyno kino festivalio retrospektyvą pavadinimu „Play It Again …!“ („Suvaidink dar kartą!..“), festivalio tema buvo jo istorija.

Nuo 1967 m. D. Tomsonas išleido daugiau kaip 20 knygų – tai Lorenso Sterno biografija, romanai („Dubuo su kiaušiniais“ – „A Bowl of Eggs“, „Alkani kaip medžiotojai“ – „Hungry as Hunters“), knygos kino temomis, esė rinkiniai bei kino asmenybių, pavyzdžiui, Voreno Byčio, Deivido O. Selzniko, Orsono Velso, Marlono Brando ir Nikolės Kidman biografijos. Ypač garsios D. Tomsono knygos „Įtariamieji“ („Suspects“) ir „Sidabrinė šviesa“ („Silver Light“), kuriose jis plėtoja išgalvotą siužetą apie gerai žinomus kino personažus.

Didžiausios sėkmės sulaukė jo „Biografinis kino žodynas“ („Biographical Dictionary of Film“), pirmasis leidimas pasirodė 1975 m. Nuo 4-ojo leidimo (2002) knyga vadinasi „Naujasis biografinis kino žodynas“ („The New Biographical Dictionary of Film“). 2010 m. žurnalo „Sight & Sound“ tarptautinėje kino kritikų apklausoje ši enciklopedija buvo išrinkta geriausia visų laikų knyga apie kiną.

5-ajame leidime, išspausdintame 2010 m., yra apie 1500 straipsnių apie kino asmenybes, ypač režisierius ir aktorius. Operatoriai, kompozitoriai ar scenaristai aprašomi tik išskirtiniais atvejais. Esama netikėtų straipsnių, pavyzdžiui, apie vakaro pokalbių laidos legendą Džonį Karsoną, režisierių mėgėją Abrahamą Zapruderį, šunį aviganį Rin Tin Tiną arba D. Tomsono gerbiamus britų televizijos profesionalus, sakykime, režisierių Alaną Klarką ir scenaristą Denisą Poterį. Į vėlesnius knygos leidimus įtraukti taip pat ir kino kritikai, pzvyzdžiui, Džeimsas Eidžis, Andrė Bazenas ir Polina Keil.

Knygos tonas ne neutralus ir blaivus, o kraštutinai asmeniškas ir šališkas. Tokie pripažinti režsisieriai, kaip Džonas Fordas ir Frederikas Felinis – aštriai sukritikuoti, o režisieriams Stenliui Kubrikui, Martinui Skorsezei, Larsui fon Trierui ir Kventinui Tarantinui, kurie, pasak D. Tomsono, daug išmano apie kiną, bet – mažai apie gyvenimą, pasisekė šiek tiek labiau. Likusiuose straipsniuose D. Tomsonas pasakoja apie asmeninius susitikimus arba tiesiog apsistoja prie keleto jam svarbių filmų.

## Bibliografija

* *Movie Man* (1967)
* *A Bowl of Eggs* (1970)
* *Hungry as Hunters* (1972)
* *Wild Excursions: The Life and Fiction of Lawrence Sterne* (1972)
* *A Biographical Dictionary of Film* (1975; 6th ed., 2014)
* *Scott’s Men* (1977, 2002 iįleistas iš naujo kaip *Scott, Shackleton and Amundsen*)
* *America in the Dark: Hollywood and the Gift of Unreality* (1978)
* *Overexposures: A Crisis in American Filmmaking* (1981)
* *Suspects* (1985)
* *Warren Beatty and Desert Eyes* (1987)
* *Silver Light* (1990)
* *Showman: The Life of David O. Selznick* (1993)
* *4-2* (1996)
* *Rosebud: The Story of Orson Welles* (1997)
* *Beneath Mulholland: Thoughts on Hollywood and Its Ghosts* (1998)
* *The Alien Quartet: A Bloomsbury Movie Guide* (Bloomsbury Publishing, 208 p., 1999, , as *The Alien Quartet (Pocket Movie Guide)*, 2000 
* *The Big Sleep* (BFI guide) (2000)
* *In Nevada: The Land, The People, God, and Chance* (2001)
* *Hollywood: A Celebration* (DK, 2001)
* *Cinema: Year by Year (Intro only)* (DK, 2005)
* *Marlon Brando* (2003)
* *The Whole Equation: A History of Hollywood* (2004)
* *Fan Tan* (įžanga; Donald Cammell ir Marlon Brando romanas) (2005)
* *Nicole Kidman* (2006)
* *„Have You Seen…?“: A Personal Introduction to 1,000 Films* (2008)
* *Try to Tell the Story* (2009)
* *The Moment of Psycho: How Alfred Hitchcock Taught America to Love Murder* (2009)
* *Humphrey Bogart (Great Stars)* (2009)
* *Ingrid Bergman (Great Stars)* (2009)
* *Gary Cooper (Great Stars)* (2009)
* *Bette Davis (Great Stars)* (2009)
* *The Big Screen: The Story of the Movies and What They Did to Us* (2012)
* *Moments That Made the Movies* (2013)
* *Why Acting Matters* (2015)
* *How to Watch a Movie* (2015)
* *Breaking Bad: The Official Book* (2015)
* *Television: A Biography* (2016)
* *Sleeping With Strangers: How the Movies Shaped Desire* (2019)
* *Murder and the Movies* (2020)
* *A Light in the Dark: A History of Film Directors* (2021)

## Išnašos